[{"text_idx": "#000001", "text": "Cisjordanio: la israelaj fortoj fordetruas elementan lernejon de Masafer Yatta"}, {"text_idx": "#000002", "text": "La infanoj devis rapidege eliri tra la fenestro, antau\u0306 ol la israelaj buldozoj detruu la lernejon."}, {"text_idx": "#000003", "text": "Merkredon, la israelaj fortoj fordetruis palestinan elementan lernejon apud la urbo Hebrono sude de okupaciata Cisjordanio."}, {"text_idx": "#000004", "text": "Asafat, gea lernejo, estis fordetruita en Asafat al-Fawqa, unu el la vilag\u0302oj, kiuj konsistigas la regionon Masafer Yatta. Iliaj log\u0302antoj estas delonge minacitaj je elpelado kaj ordonoj de malkonstruado fare de la israelaj au\u0306toritatoj."}, {"text_idx": "#000005", "text": "La bildoj filmitaj de la israela aktivulo Itai Feitelson dum la malkonstruo montras instruistinojn, kiuj helpas junajn lernejanojn eliri tra la fenestro de la klasc\u0302ambro, dum la israelaj fortoj starig\u0302as ekstere."}, {"text_idx": "#000006", "text": "Dekoj da israelaj soldatoj poste c\u0302irkau\u0306fermis la areon de la lernejo, situante supre de monteto, dum buldozo fordetruis g\u0302in."}, {"text_idx": "#000007", "text": "Foto publikigita post la evento fare de la israela organizaj\u0302o pri defendo de Homaj rajtoj B\u2019Tselem montras amason de ruinaj\u0302oj tie, kie trovig\u0302is la lernejo."}, {"text_idx": "#000009", "text": "Fouad al-Amour, aktivulo de Masafer Yatta, eksplikas al \"Middle East Eye\", ke israela tribunalo forpus\u0302is la apelacion de la log\u0302antoj kontrau\u0306 la malkonstruo, post kiam la israela armeo deklaris, ke tiu loko prezentas \u00ab dang\u0302eron por la lernejanoj \u00bb."}, {"text_idx": "#000010", "text": "Li aldonas, ke la lernejanoj forestos lernejon, c\u0302ar la plej proksimaj establaj\u0302oj estas 2 kaj 4 kilometrojn for, kaj ke la trafiko de la Palestinanoj en la regiono estas tre limigita fare de la israela armeo."}, {"text_idx": "#000011", "text": "\u00ab Ili elektis tiun strategian momenton, c\u0302ar vintro proksimig\u0302as, kaj rekonstrui estos malfacile. Tiu evento estas ec\u0302 pli granda katastrofo por la lernejanoj \u00bb, bedau\u0306ras la aktivulo."}, {"text_idx": "#000012", "text": "\u00ab Ni faros nian eblon por rekonstrui g\u0302in sed ni scias, ke la israelaj au\u0306toritatoj estas samtempe jug\u0302antoj kaj partoprenantoj. \u00bb"}, {"text_idx": "#000013", "text": "La palestina ministrejo pri Edukado kvalifikis la malkonstruon \u00ab malama krimo \u00bb."}, {"text_idx": "#000014", "text": "\u00ab Tiuj praktikoj farig\u0302is evidenta malobservado pri rajtoj de la lernejanoj al edukado sekura kaj libera \u00bb mencias la ministrejo, lau\u0306 la novaj\u0302agentejo Wafa."}, {"text_idx": "#000015", "text": "La ministrejo precizigas, ke dekoj da palestinaj lernejanoj de Masafer Yattah nun ne plu havas lernejon."}, {"text_idx": "#000016", "text": "La delegacio de Eu\u0306ropa Unio en la palestinaj teritorioj mesag\u0302is en Tvitero, ke g\u0302i estas \u00ab konsternita \u00bb pro la malkonstruo de la lernejo kaj asertis, ke la edukaj rajtoj de la Palestinanoj estu respektataj."}, {"text_idx": "#000017", "text": "La delegacio poste deklaris sin \u00ab tre maltrankvila pro la israelaj arang\u0302oj, kiuj celas la humanitarajn strukturojn. La dau\u0306raj truddevigaj arang\u0302oj minacas la ekzistadon de la palestinaj komunumoj. \u00bb"}, {"text_idx": "#000018", "text": "Lau\u0306 Wafa, la israelaj fortoj konfiskis la lernejan materialon antau\u0306 ol fordetrui la konstruaj\u0302on."}, {"text_idx": "#000019", "text": "La malkonstruo de la lernejo Asafat intervenas post la vizito en Masafer Yatta mardon de palestinaj respondeculoj kaj reprezentantoj de internaciaj organizaj\u0302oj pri Homaj rajtoj, solidarece kun g\u0302iaj palestinaj log\u0302antoj."}, {"text_idx": "#000020", "text": "En au\u0306gusto, la israela C\u0302efkortumo forpus\u0302is apelacion de la palestinaj log\u0302antoj kontrau\u0306 malkonstruado de klinikoj, de du lernejoj kaj aliaj konstruaj\u0302oj de la regiono."}, {"text_idx": "#000021", "text": "Israelo dekretis tiun teritorion 30 km2 \u00ab limiga militzono \u00bb komence de la 1980aj jaroj asertante, ke ili estis nelog\u0302ataj."}, {"text_idx": "#000022", "text": "La log\u0302antoj de Masafer Yatta asertas, ke multaj palestinaj familioj jam vivis el konstanta maniero en la regiono, antau\u0306 ol Israelo kontrau\u0306leg\u0302e okupaciis Cisjordanion post la Sestaga Milito."}, {"text_idx": "#000024", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000026", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]